b"\n_START_ARTICLE_\nSimit\n_START_PARAGRAPH_\nEl simit o gevrek (en turc), koulouri (en grec: \xce\xba\xce\xbf\xcf\x85\xce\xbb\xce\xbf\xcf\x8d\xcf\x81\xce\xb9) o covrig (en roman\xc3\xa8s) \xc3\xa9s un pa circular (amb forma toro\xc3\xafdal) que es decora amb llavors de s\xc3\xa8sam. \xc3\x89s un pa molt com\xc3\xba a Turquia, Gr\xc3\xa8cia i als Balcans. Les caracter\xc3\xadstiques del simit (mida, cruixent, etc.) poden variar d'una regi\xc3\xb3 a una altra. A la ciutat d'Esmirna, el simit \xc3\xa9s conegut com a gevrek, (literalment, cruixent) malgrat ser una varietat coneguda a Istanbul._NEWLINE_El simit s'acostuma a menjar sol, tanmateix a l'esmorzar es pot acompanyar amb melmelada o formatge. El simit o koulouri se sol vendre a parades del carrer que tenen un carret\xc3\xb3 amb diversos simit.\n_START_SECTION_\nA Romania\n_START_PARAGRAPH_\nUna llegenda explica que els covrigi (plural de covrig en roman\xc3\xa8s) van arribar a la ciutat de Buz\xc4\x83u, d'on en s\xc3\xb3n molt coneguts, cap al 1800 portats per mercaders grecs._NEWLINE_L'any 2014 estaven registrades fins a 4.000 botigues de covrigi a tota Romania, 480de les quals nom\xc3\xa9s a Bucarest, amb uns beneficis de 160 milions d'euros a l'any."